|10-07-2008, 02:33 AM||رقم المشاركة : 1|


ابوذيات الى من ترك في قلبي جرح ارجو ان يقراها زين
هذه الابوذيات الى ناس خلوني اعيش يومين شفت المر
بيهن واسال عليهم وما سالو ا عليه بس ميخالف اني مسامحهم لان ماكنهم بقلبي للموت ماكو احد ياخذه
ولان اني راح ابقى على الوعد الي بيناتنا وراح تبقى ذكراك في قلبي واني اتمنالك السعاده من قلبي وان شاء الله يتحقق الي بالك وتعيش سعيد بحياتك واني راح انسحب من حياتك واعذرني اذافد يوم جرحتك باي كلام او تصرف او سببتلك اي احراج فاني اسف كلش واعتذر ولا تظن فد يوم اني انساك الى الابد وانتي على بالي
يحرك بيه يصاحب مني نارك
جنت ظلمه وحضرتي مني نارك
وتكلي بكل وكاحه مني نارك
وناري منين يل بس انت بيه
روحي تكول عدله ما ني ميته
وعجب زرع الزرعته ما نميته
وهذا الليل كله ما نميته
فراك وحرمو وصلك عليه
حبيبي شاخرك عني وماييت
الوسيعه ضاكت بعيني وما يت
طريح وناحل بهجرك وميت
ارحمني بصدت عيونك عليه
اذوبن شمعه واتامل تمر مر
عزيز الكلب بفراكك تمرمر
اسالك هم ضكت مرة تمر مر
وانه البرحي انكلب حنضل عليه
اساس بعشرتي وياك صبيت
وجنني الهوى وبالشوك صبيت
اذا انته عليه ادموع صبيت
بجيت عيون من فركاك اليه
سجاجينك بوسط حشاي يعمن
وعيوني من البواجي عليك يعمن
شلش لعليوي من كال يعمن
عليوي حلو بس بيه الاذية
سچاچين الوكت بالــــــــروح .. بردن
واحس الجسم وكت الصيف .. بردان
انه بردنين رحـــــــــــت وأرد .. بردان
وأخاف الغربة تاخذ حتى اديـــــــــــه
الدنيا اسيوف بظلــوعي .. سنتها
وقوانين التعب لجلـــــي .. سنتها
الوادم تحتفل بآخــــــــر .. سنتها
وأنه ابجي اعله العمر راح منديه
عيون الكلب يوم اجفاك يدمن
عفتني وصافحت يا ترف يدمن
انه المثلي على الحسرات يدمن
عسى انسا هواك شعمل بيه
صديق الفاضلك بالطيب فضله
ومثل ما فضلك عالناس فضله
اشكره مو جزاته انكار فضله
يجيليك يوم هم تحتاج فيه
صحبتك ليش كصرت ما طلتها
وانه الدنيا علمودك ما طلتها
جنتلك فرصه سهله ما طلتها
خصرتني بسبب بطرانك عليه
عليج الروح راحت من يردها
و وكيحه همومي صارت من يردها
خطيه الروح ملت من يردها
لان بس الصبر يبسل عليه
محبتك تجري وي روحي ويه دماي
وعليك انشلت اعظامي ويدماي
انجويت انه ابيد انه ناري ويدماي
ولكن من يطابكهن سويه
احد سجين صبري وجن ولا حد
التفت وما شفت ربعي ولا حد
اشجم سبت اليمر بيه والاحد
اجي بس شوفتج تصعب عليه
هجرك يا ولف صاير بلا حد
مثل سيف اليكص ركبه بلا حد
كلتلي انتظري انه ارجع بالاحد
اجه الاحد يمته تعود اليه
رعيتك ليش گلبــــــــــك .. ما رعاني
ويهمــــك فت دليلــــــــــــــــي .. وما رعاني
مره احبس بدمعــــــــــــــــي .. ومره اعاني
ومره اتطيح روحي ابين اديـــه
هموم هواك ما خلــــــــن .. علي حال
فريضة وحبك مــــــــــــــــــــن الله .. علي حال
يالتنشد على حالـــــــــــــــــــي .. علي حال
شيفيد النشد عالصار بيـه
عليّ ثوب الونــــين اشكثـــــــر .. حالي
شباب وهل شبت مـــــــــــــــن دون .. حالي
انشدچ على احوالچ مثــــــــــــــــــل .. حالي
طايــــــــح والهموم اتشيل بيـه
ربع حزن اليمر عليك بجاك
وكلبي احترك من العرج بجاك
انا لخلكي خلك جاكوج بجاك
بالجاك ادك واكسر عظم هجرك بديه
ذبت وبشوك شخصك مايعاني
ويعاني القلب منك مايعاني
لون تعطش سكيتك مايعاني
والك روحي لقدمهه هدية
احبك وعلى حبك مأندم
لان حبك يجري ويه الدم
انت الي لو للركب يسيل الدم
شبيك رافع خشمك عليه
ردت انسه الحزن فديوم ماراح
مجلب بثيابي الحزن ما راح
شجاك يا هل زمن ما يوم راح
مو نشلت گلبي بديه
تغيب الروح بغيابك واردها
كتاب جفاك من عندك وردها
روحي بفركتك يذبل وردها
شمس انت وتنور الدرب ليه
اساس بعشرتي وياك صبيت
جنني الهوى وبالشوگ صبيت
اذا انت عليه دموع صبيت
عميت عيوني من فرگاك اليه
منومثلي تعب لجلك ودارة
وعاش بعيد عن اهلة ودارة
اريد اعرف منو لعب بعقلك ودارة
حبيبي شما يصير انت الية
تحياتي الى من سكن قلبي وسكن عقلي وعيوني حبيب عمري وصديق دربي وفي وسط وقلبي الى الابد
المصدر: منتديات عراق السلام
|10-08-2008, 02:40 PM||رقم المشاركة : 2|


يسلمو ولو انت ما تستاهل بس في سبيل الله
تحيات على الاساس العاشق المحروم
wesaamhassan
|10-08-2008, 10:47 PM||رقم المشاركة : 3|


عااشت ايدك يا مبدع ع الموضوع الجميل
كلمات ولا اروع
يسلموووو يا مبدع
تقديري
عااشق الاصدقاء
|10-08-2008, 11:24 PM||رقم المشاركة : 4|


ليش حبيبي ما استاهل يعني عبالك فراكم سهل ولله اني احس نفسي ضايع بلياكم بس انتو لحالكم يعني
واني اشوف اذا دوس على نفسك وتروح تتراضون انت ويا ونرجع اخوه مثل قبل لان ولله هاي الدنيا التعبانه ما تسوه شي ولله ومحد ضامن عمره ليباجر ماشي حبيبي اني انتضركم انت ويا تجوني ونرجع اخوه
وتحياتي الك حببي قلبي ولله مشتاقلك مووووووت
التعديل الأخير تم بواسطة عاشق بر الامان ; 10-08-2008 الساعة 11:35 PM .
|10-08-2008, 11:41 PM||رقم المشاركة : 5|


|10-09-2008, 10:33 AM||رقم المشاركة : 6|


: 1 ( ...)


سچاچين الوكت بالــــــــروح .. بردن
واحس الجسم وكت الصيف .. بردان
انه بردنين رحـــــــــــت وأرد .. بردان
وأخاف الغربة تاخذ حتى اديـــــــــــه
جميل ورائع ماكتبت او نقلت لكن هذا البيت العائد لفارس الابوذيه حسين صالح الجاسم من الشطره نقل مشوها والصحيح
سجاجين الدهر بعضاي بردان
حزني وصرت بالصيف بردان
صرت مجبور اشد اردان بردان
ولامدللشماته اجفوف اديه
|10-09-2008, 05:09 PM||رقم المشاركة : 7|


مشكوووورين حبيبي على مرورك الكريم
اما بنسبه للبيت فاني البيت الي يعجبني اني اغير علي شلون ما اريد يعني اضيف من عدي كلمات واحذف كلمات على مزاجي وشلون ما يمشي ويا حالتي
واني اشكرك حبيبي على الملاحظه
تحياتي الك عيوني
|10-09-2008, 08:21 PM||رقم المشاركة : 8|


: 1 ( ...)


براحتك حبيبي
|10-10-2008, 08:50 PM||رقم المشاركة : 9|


يحرك بيه يصاحب مني نارك
جنت ظلمه وحضرتي مني نارك
وتكلي بكل وكاحه مني نارك
وناري منين يل بس انت بيه
روعه حقيقه
عاشت الايادي
يسلمو
والله يطيب جرحك
|10-11-2008, 03:05 AM||رقم المشاركة : 10|


|أدوات الموضوع|
|انواع عرض الموضوع|


|دردشة عراقنا||دردشة عراقية|